**Бата туралы сабақ**

***«Мен сенен үлкен халықты өрбітіп таратамын,***

***Сені жарылқаймын әрі атыңды шығарамын.***

***Сен арқылы ақ батам басқаларға да жететін болады.»***

***Жаратылыстың басталуы 12:2***

Теледидарлық ток-шоудың бір арнайы эпизодында студиядағы әрбір адам жаңа көлікпен үйіне қайтқан еді!

Бұл ток-шоудың жүргізушісі өзінің ақ батасымен бөлісіп, осылайша өзінің керемет жомарттығымен жұртты қуантпақ болды!

Біреудің басқаларға деген жомарттығын көру - жүрекке жылу береді. Біздің өміріміз жиі тар және шектеулі болып сезілуі мүмкін. Сондықтан, кенет біреудің керемет жомарт екенін көргенде, бұл таза ауамен тыныс алғандай сезіледі!

Құдай осындай. Ол Өз қуанышымен, сүйіспеншілігімен және жарылқау баталарымен бөліскісі келеді. Бөлісу Ол үшін үлкен қуаныш әкеледі. Құдайдың қуанышы мен мейірімділігі сіздің тіпті ең қиын күндеріңізде де бар. Бір сәт назар аударсаңыз, көретін боласыз. Біраз тоқтап, өміріңіздегі барлық кішкентай және үлкен баталарды санауды бастаңыз.

Құдайдың сыйлары белгілі бір мақсатпен келеді; олар бөлісуге арналған! Құдай өз халқына Киелі кітаптың бірінші кітабында былай деді: «Мен сенен үлкен халықты өрбітіп таратамын, Сені жарылқаймын әрі атыңды шығарамын. Сен арқылы ақ батам басқаларға да жететін болады.» (Жаратылыс 12:2).

Біз айналамыздағыларды жарылқау үшін батаға ие болдық. Әрине, сіз басқаларға көлік сыйлай алмауыңыз мүмкін, бірақ сіз үлкен немесе кішкентай болып көрінсе де, Құдай сияқты сізде бар нәрсені қуанышпен бөлісе аласыз. Құдайдан алған баталарымыз басқаларға Оның сүйіспеншілігін, жомарттығын және құдіретін көрсету үшін арналған.